משה דור

משה דור (קליבנוב) (9 בדצמבר 1932 – 5 ביוני 2016) היה משורר, עיתונאי, עורך ומתרגם עברי ישראלי. דור נולד בתל אביב ובה גדל והתחנך, וסיים את לימודיו בתיכון חדש. כתיבתו השירית החלה בשנות התיכון האחרונות שלו. את שירותו הצבאי עשה ככתב של השבועון הצבאי במחנה. בתום השירות עלה לירושלים, למד בה כמה שנים, ועם יסוד אוניברסיטת תל אביב, השלים בה את לימודיו בחוג למדע המדינה. בשנת 1952 נמנה עם חבורת "לקראת", חבורת סופרים ומשוררים צעירים, שהביאו למהפך בספרות העברית ובשירה העברית. בחבורה היו גם נתן זך, בנימין הרשב, אריה סיון, משה בן-שאול, גבריאל מוקד, ואחרים. החבורה הוציאה כתב עת ספרותי בשם זה. משה דור השתתף בעריכת השבועון "מאבק", ובעיתון תנועת "הנוער העובד והלומד", "במעלה". בין השנים 1954 ו-1958 כתב דרך קבע ב"משא", מוסף "דבר". בשנת 1958 עבר לכתוב ביומון "מעריב", היה חבר המערכת ואף ערך את המוסף הספרותי של העיתון. בשנת 1970 יצא לאוניברסיטת איווה, ארצות הברית, ושהה שם כשנה, כנציג הישראלי לתוכנית הכתיבה הבינלאומית. בשנת 1975 יצא לשתי שנות כהונה כנספח לענייני תרבות של שגרירות ישראל בלונדון, עד שנת 1977. משה דור הוא מראשוני השירה והסגנון העבריים ילידיים, והוא גם היה בין ראשוני היוצרים של ז'אנר ה"כתיבה הילידית", ילידי ארץ ישראל, שהנוף הארצישראלי, דימויים ארצישראליים, ולשון ילידית, מהווים את חומרי היסוד של כתיבתם. הוא כתב שירה לילדים, שירה למבוגרים, סיפורת, ביוגרפיה והרבה לתת מכוחו לתרגום. בין המשוררים שתרגם, משוררים כמו צ'ארלס סימיק, רוברט פינסקי, סימור מיין, ג'ק לונדון, מיירה סקלרו, ריטה דוב, דניאל וייסבורט, אלן סיליטו, רוברט גרייבס, דייוויד סט. ג'ון, סטיוארט פרקוף, ברברה גולדברג, נעמי שיהאב נאי, ארנושט לוסטיג, הסופר היהודי-צ'כי שישב שנים רבות בארצות הברית, קרל סנדברג, לואיז גליק ואחרים. כמה משיריו של משה דור הולחנו והפכו ללהיטים, כמו השיר "ערב של שושנים" ללחן של יוסף הדר, "אזכור את הדרך" ללחן של יעקב הולנדר בביצוע של יהורם גאון ו"ילדתי אמרי" שזכה בפסטיבל הזמר והפזמון 1964 במקום הראשון, גם כן ללחן של יעקב הולנדר, בביצוע של בני אמדורסקי ונחמה הנדל. דור זכה בפרס קוגל מטעם עיריית חולון, פרס ראש-הממשלה ליצירה ובפרס ביאליק לשנת תשמ"ז. מאשתו הראשונה נולדו לו שני בנים. לאחריו גירושיו חי בזוגיות שנים רבות עם המשוררת האמריקאית ברברה גולדברג, עמה חי עמו לסירוגין בארצות הברית ובישראל. עם גולדברג תרגם דור שתי אנתולוגיות של שירה עברית לאנגלית: "After the First Rain" ובה שירי מלחמה ושלום, שיצאה לאור אחרי רצח רבין, וכן "The stones Remember" ובה שירה ילידית. משה דור נפטר ב-2016, ונקבר בית הקברות האלטרנטיבי "מנוחת עולם" בנתניה. הותיר אחריו שני בנים ונכדים. עיריית תל אביב קבעה לוחית זיכרון בכניסה לביתו ברחוב ברודצקי 11. משה דור פרסם 18 ספרי שירה למבוגרים וחמישה ספרי שירה לילדים. בשלושה (עם נתן זך ואריה סיון), לקראת, 1953. ברושים לבנים, לקראת, 1954. אם נגיע ואם לא נגיע, מ. ניומן, תל אביב, 1957. צו עיקול, הדר, 1960. זהב ואפר: שירי פאריס, חיתוכי-עץ משה בן-שאול, אל"ף, 1963. סרפד ומתכת, מסדה, 1965. איקארוס העולם, הדר, תל אביב, 1966. ברון פורצ’לי בירושלים, ציורים יחזקאל קמחי, תל אביב, 1968. מבחר משירי משה דור, עקד, תל אביב, 1970. מפות הזמן, הקיבוץ המאוחד, 1976. עפיפונים בהמסטד הית, ספרית פועלים, 1980. וכבר בהתחלה, הוצאת עם עובד, 1984. יום ועוד יום, איורים עדית הלברג, ספרית פועלים, 1986. בראש השונית, מבחר שירים, 1986-1954, ספרית מעריב, 1987. עוברים את הנהר, זמורה ביתן, 1989. אהבה ושאר פורענויות, הוצאת הקיבוץ המאוחד, תל אביב, 1993. זמן שאול, קשב לשירה, תל אביב, 2001. שטח הפקר, שירים 1954–2004, קשב לשירה, 2004. בשבח השנאה, 2011. ספינה מטבלות שוקולד, צייר יעקב שחם, מסדה, 1968. הארמון של אמיר, ציורים נחום גוטמן, ספרית פועלים, 1970. מי רוצה להיות קוסם, צירה אראלה, עם עובד, 1976. מסיבת הינשוף, ציורים הנה אדלן, מסדה, 1987. איך עשנה הלווייתנית מקטרת : ספורי-עם אינדינים, חזר וספר משה דור, איורים ראובן נוטלס, משכל, תל אביב, 1996. "ומה על כתיבת הארץ האחרת"?, קווים ומאפיינים בשירתו של משה דור, מאת גיורא לשם, נדפס במאזנים, ס"ג, 4, 1989. "וכבר בהתחלה", על ההגיון הפנימי בשירת משה דור מראשיתה ועל המשתמע ממנו לגבי דור בשירה הישראלית, מאת אורציון ברתנא, נדפס בדבר, פברואר 1986. על שיריו החדשים של משה דור, "עפיפונים בהמסטד הית", מאת אברהם הגורני-גרין, נדפס במאזנים, נ"א, 4, 1980. (המאמר זמין לצפייה במאגר JSTOR לאחר הרשמה) זר בארץ רבה, על משה דור, "עפיפונים בהמסטד הית", מאת נחמן תמיר, נדפס בעל המשמר, ינואר 1981. הספרים של משה דור, באתר "סימניה" משה דור, ב"לקסיקון הספרות העברית החדשה" משה דור, ב"לקסיקון הסופרים העברים בהווה" משה דור, באתר המכון לתרגום ספרות עברית (באנגלית) מידע על משה דור בקטלוג הספרייה הלאומית אלי הירש, על 'בשבח השנאה', ידיעות אחרונות, 22 באפריל 2011 רוני סומק, על חלומות נוסטלגים אין משכנתא, באתר ynet, 5 במאי 2011 משה דור באנתולוגיה מקוונת לשירה עברית, באתר של נילי דגן משה דור, במיזם "סופרים קוראים" של המרכז לספריות וספרות בישראל יאיר אשכנזי, משה דור, מחשובי המשוררים בדור הקמת המדינה, מת בגיל 83, באתר הארץ, 6 ביוני 2016 אורי הולנדר, אורות ערפל: אורי הולנדר כותב על המשורר משה דור, באתר "הַמּוּסָךְ - מוסף לספרות" של הספרייה הלאומית, 17.08.2017 זיוה שמיר, כי האדם אינו אלא, ידיעות אחרונות, 6 באוגוסט 1993, באתר מב"ע - מחקרים בספרות עברית - על ספרו של משה דור "אהבה ושאר פורענויות" משה דור, באתר MusicBrainz (באנגלית) משה דור, דף שער בספרייה הלאומית משה דור, בלקסיקון הספרות העברית החדשה מפרי עטו: הספרות הערבית הצומחת בארץ, מעריב, 18 בפברואר 1972 מה כבדה מועקת הלב: שישה שירים, באתר ynet, 7 במרץ 2011 מדור על השירה האמריקנית לדורותיה, ynet